ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1991 අංක 12 දරන
සෙරන්ඩිබ් පදනම
(සංස්ථාගත කිරීමේ) පනත

[සහතිකය සටහන් කළේ 1991 මාර්තු මස 13 වන දින.)
ආණ්ඩුවේ නියමය පරිදි මුද්‍රණය කරන ලදී.
1994 මාර්තු මස 15 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ 11 වන කොටසේ අතිරේකයක් වශයෙන් පළ කරන ලදී.

1991 අංක 12 දරන සෙරන් ඩිබ් පදනම (සංස්ථාගත කිරීමේ)
පනත

සෙරන්ඩිබ් පදනම සංස්ථාගත කිරීම සඳහා වූ පනතකි.
" සෙරන්ඩිබ් පදනම " යනුවෙන් හඳුන්වනු ලබන පදනමක්,
එකී පදනමේ සාමාජිකයන් එකඟ වී ඇති රීතිවලට අනුකූලව එකී
එදනමට සම්බන්ධ සියලු කරුණු කාර්ය සාධක ලෙස ක්‍රියාත්මක
කිරීමේ සහ ඉටු කිරීමේ කාර්යය සඳහා මේ දක්වා කින්නියාවේ
පිහිටුවා ගෙන තිබුණු හෙයින් ද:

තවද, එකී පදනම පිහිටුවනු ලැබුවේ යම් පරමාර්ථ සහ කුරුණු
ක්‍රියාත්මක කිරීම සහ ඉටු කිරීම සඳහා ද එකී සියලු පරමාර්ථ සහ
කරුණු එකී පදනම විසින් සාර්ථක ලෙස ක්‍රියාත්මක කරනු ලැබ සහ
ඉටු කරනු ලැබ ඇති හෙයින් සහ මෙහි මින් මතු සඳහන් කරනු
ලබන විධි විධානවලට අනුකූලව සංස්ථාගත කරනු ලැබීම සඳහා එකී
පදනම විසින් ඉල්ලුම් කරනු ලැබ ඇති හෙයින් සහ එකී ඉල් ලීමට
ඉඩදීම මහජන යහපත සඳහා වන හෙයින් ද :

ශ්‍රී ලංකා ප්‍රජාතාන්ත්‍රික සමාජවාදී ජනරජයේcපාර්ලිමේන්තුව
විසින් මෙසෙ පනවනු ලැබේ :-

1. මේ පනත 1991 අංක 12 දරන සෙරන්ඩිබ් පදනම (සංස්ථා
ගත කිරීමේ) පනත යනුවෙන් හඳුන්වනු ලැබේ.

2. මෙහි මින් මතු '' පදනම '' යනුවෙන් හඳුන්වනු ලබන
සෙරන්ඩිබ් පදනමේ දැනට සාමාජිකයන්ව සිටින තැනැත්තන්
සහ මෙයින් සංස්ථාපනය කරනු ලබන සංස්ථාවට මින මතු සාමා
ජිකයන් ලෙස බඳවා ගනු ලබන තැනැත්තන් මේ පනත ක්‍රියාත්මක
වීම ආරම්භ වන දින සිට සහ ඉන්පසුව, (මෙහි මින් මතු " සංස්ථාව "
යනුවෙන් හඳුන්වනු ලබන) " සෙරන්ඩිබ් පදනම " යන නාමය සහ
අභිධානය යටතේ අවිච්ඡින්න පැවැත්මක් ඇති සංස් ථාවක
වන්නේය. තවද, ඒ සංස්ථාව විසින් සහ එයට විරුද්ධව එකී නාම
යෙන් සියලු අධිකරණවල නඩු පැවරීම සහ නඩු පවරනු ලැබීම
කළ හැකි අතර පොදු මුද්‍රාවක් තබා ගැනීමේ සහ භාවිත කිරීමේද
තම කැමැත්ත අනුව එය වෙනස් කිරීමේ සහ අමුතු කිරීමේ ද
සම්පූර්ණ බලය සහ අධිකාරය එයට ඇත්තේ ය.

3. සංස්ථාව සංස්ථාපනය කරනු ලැබුවේ යම් පරමාර්ථ ඉටු කිරීම
සඳහා ද ඒ පරමාර්ථ මෙසේ යයි මෙයින් ප්‍රකාශ කරනු ලැබේ:-

(අ) අධ්‍යාපන ආයතන පිහිටුවා, නඩත්තු කිරීමෙන් සහ
ශිෂ්‍යත්ව ඇති කිරීමෙන් අධ්‍යාපනය නංවාලීම සහ ප්‍රවර්
ධනය කිරීම;
(ආ) ශ්‍රී ලංකාවේ ශිෂ්‍ය පරපුරේ පොදු ශුභ සාධනය ප්‍රවර්ධනය
කිරීම;
(ඇ) ක්‍රීඩා කටයුතු දිරිගැන්වීම;
(ඈ) අන්තර් වාර්ගික සමගිය නංවාලීම, ප්‍රවර්ධනය කිරීම සහ
එකී සමගිය ඇති කිරීම පිණිස දිරිගැන්වීම;

(ඉ) දුප්පත්, අනාථ සහ රෝගී තැනැත්තන්ට වෛද්‍ය සහන
පෝෂ්‍යාහාර, ඇඳුම් පැළඳුම් සහ නිවාස සැපයීම;
(ඊ) අඳ, ගොළු සහ බිහිරි තැනැත්තන් සඳහා සුභසාධන පහසු
කම් සැලසීම සහ වැඩිහිටි නිවාසු පිහිටුවීම; සහ
(උ) සංස්කෘතික කටයුතුවල යෙදීම.

4. මේ පනතේ සහ වෙනත් යම් ලිඛිත නීතියක විධි විධානවලට
යටත්ව, සංස්ථාවට පහත දැක්වෙන බලතල ඇත්තේ ය:-

(අ) දේශීය හෝ විදේශීය ප්‍රභවයන්ගෙන් මුදල් සොයා ගැනීම
මුදලින් හෝ වෙනත් දේවල් වශයෙන් ප්‍රදානයන්, ත්‍යාග
හෝ පරිත්‍යාගයන් ලබා ගැනීම;

(ආ) යම් චංචල හෝ නිශ්චල දේපළක් ඕනෑම ආකාරයකින් අත්
කර ගෙන දැරීම, බද්දට ගැනීම හෝ දීම, කුලියට ගැනීම
හෝ දීම, විකිණීම හෝ වෙනත් ආකරයකින් බැහැර
කිරීම;

(ඇ) සංස්ථාවේ මුදල් වැඩි ආදායමක් හෝ ලාභයක් ගන දේ
යයි සිතිය හැකි ආයෝජන වල ආයෝජනය කිරීම සහ
එවැනි ආයෝජනය කිරීම් ආපසු ගැනීම,ප්‍රති
ආයෝජනය කිරීම හෝ වෙනස් කිරීම;

(ඈ) සංස්ථාවේ පරමාර්ථ ඉටුකරගෙන යාම සඳහා අවශ්‍ය
කථිකාචාර්යවරුන්, ගුරුවරුන්, නිලධරයන් සහ සේවක
යන් සේවයේ නිරත කිරීම, සේවයේ නියුක්ත කිරීම,
ඔවුන්ට පාරිශ්‍රමික ගෙවීම, ඔවුන්ගේ සේවය අත් හිටුවීම
හෝ අස් කිරීම සහ ඔවුන් විෂයයෙහි විනය පාලනය
ක්‍රියාත්මක කිරීම;

(ඉ) බැංකු ගිණුම් විවෘත කිරීම, ක්‍රියාත් මක් කිරීම සහ වැසීම සහ
ඇප ඇතිව හෝ නොමැතිව මුදල ණයට ගැනීම හෝ මුදල්
සොයා ගැනීම; සහ

(ඊ) සංස්ථාවේ පරමාර්ථ සාක්ෂාත් කර ගැනීම සඳහා අවශ්‍ය හෝ
යෝග්‍ය වන වෙනත් සියලු ක්‍රියා සහ දේවල් කිරීම.

5. (1) සංස්ථාව ලාභ නොලබන සංවිධානයක් ලෙස සංවිධානය
කොට ක්‍රියාත්මක කරනු ලැබිය යුතු අතර සංස් ථාවේ
ලාභාංශ කිසිවක් වේ නම් ඉන් කිසිම කොටසක් සංස්ථාවේ සාමාජික
යන් අතර බෙදා දෙනු නොලැබිය යුතුය.

(2) සංස්ථාව විසුරුවා හරිනු ලැබූ විටක, සංස්ථාවේ ණය සහ බැර
කම් ගෙවනු ලැබීමෙන් පසුව ඉතිරිවන සියලු වත්කම් හුදෙක් පුණ්‍ය
කාර්යයක් හෝ අධ්‍යාපනික කාර්යයක් සඳහාම පිහිටුවනු ලැබ ඇති
හෝ සංවිධානය කරනු ලැබ ඇති යම් අරමුදලක හෝ සංවිධානයක
යහපත සඳහාම පමණක් පවරා දෙනු ලැබිය යුතුය.

6. සංස්ථාවේ කටයුතුවල කොටසක් ලෙස යම් අපේක්ෂකයකු
හෝ දේශපාලන පක්ෂයක් වෙනුවෙන් නීති සම්පාදනයෙහි ලා
බලපෑමක් ඇති කිරීම පිණිස ප්‍රචාරක කටයුතු කිරීම හෝ එවැනි
බලපෑමක් ඇති කිරීම සඳහා වෙනත් ආකාරයකින් තැත් කිරීම
හෝ සංස්ථාව විසින් නොකළ යුතු ය

7. (1) සංස්ථාවේ රීති වලින් තත් කාර්යය සඳහා විධිවිධාන සලස
ඇති පරිදි තෝරා ගනු ලබන සභාපතිවරයකුගෙන් සහ එසේ විධි
විධාන සලසා ඇති පරිදි පත් කරනු ලබන සාමාජික  සංඛ්‍යාවකින්
යුක්ත පාලක මණ්ඩලයක් විසින් සංස්ථාවේ බලතල එකී රීති  වලට
යටත්ව ක්‍රියාත්මක කළ යුතු අතර සංස්ථාවේ කටයුතු එකී රීතිවලට
යටත්ව කළමනාකරණය කළ යුතුය.

(2) මේ පනතේ උපලේඛනයේ නම් සඳහන් කරනු ලැබ ඇති
තැනැත්තන් පළමුවන පාලක මණ්ඩලයේ සාමාජිකයන් විය යුතුය.

8. සංස්ථාවේ මුද්‍රාව ජාලක මණ් ඩලයේ සභාපතිවරයාගේ
භාරයේ තිබිය යුතු අතර, පාලක මණ්ඩලයේ අනුමතය ඇතිව හැර 
සහ ඒ මණ්ඩලයේ සාමාජිකයන් දෙදෙනකු ඉදිරිපිට දී හැර , ඒ
මුද්‍රාව කිසිම සාධන පත්‍රයකට නොතැබිය යුතු ය. තවද තමන් පැමිණ
සිටි බවට සාධකයක් වශයෙන් ඔවුන් විසින් ඒ සාධන, පත්‍රයෙහි
තම නම් අත්සන් කළ යුතු අතර ඒ අත්සන් කිරීම සාක්ෂිකරු
වකු වශයෙන් යම් තැනැත්තකුගේ  අත්සන් කිරීමට පරිබාහිරව විය
යුතුය.

9. යම් මිලට ගැනීමක්, ප්‍රදානයක්, ත්‍යාගයක්, අන්තිම කැමති
පත්‍රයකින් දේපළ බැහැර කිරීමක් මගින් හෝ වෙනත් යම් ආකාර
යකින් සංස්ථාව වෙත සතු කරනු ලබන යම් චංචල සහ නිශ්චල
දේපළක් භාර ගැනීමට සහ දැරීමට සංසථාවට  නීතියෙන් බලය
ඇති අතර, එකී සියලු දේපළ සංස්ථාව විසින් 
මේ පනතේ කාර්ය සඳහා දැරිය යුතු ය. තවද සංස්ථාවේ රීති වලට යටත්ව, 
එකී දේපළ විකිණීමේ, උකස් කිරීමේ, බද්දට දීමේ, හුවමාරු 
කිරීමේ හෝ අන්‍යා කාරයකින් බැහැර කිරීමේ පූර්ණ බලය ද සංස්ථාව සතු වන්නේ ය.

10. මේ පනත ක්‍රියාත්මක වීම ආරම්භ වන දිනයට පෙරාතුව ම
වූ දිනයේ දී පැවති, පදනමේ සියලුම ණය සහ බැරකම් සංසථාව
විසින් ගෙවා නිදහස් කළ යුතු අතර පදනමට අය විය යුතු සියලුම
ණය සහ පදනම වෙත ගෙවිය යුතු සියලුම දායක මුදල් සහ සම්මා
දම් මුදල් මේ පනතේ කාර්ය සඳහා සංස්ථාවට ගෙවනු ලැබිය යුතු

11. (1) පාලක මණ්ඩලය විසින් කලින් කල එකී මණ්ඩලයේ යම්
බහුතර රැස්වීමක දී ඊට පැමිණ ඡන්දය දෙන සාමාජිකයන්ගේ
ඡන්දයෙන් පහත දැක්වෙන සියලුම කරුණු හෝ ඉන් යම් කරු
ණක් සඳහා මේ පනතේ සහ වෙනත් යම් ලිඛිත නීතියක 
විධිවිධාන වලට අනනුකූල නොවන රීති සාදනු 
ලැබිය හැකි ය :−

(අ) පාලක මණ්ඩලයේ සභාපතිවරයා සහ එහි සෙසු සාමාජික
යන් තෝරා පත් කිරීම:

(ආ) කථිකාචාර්යවරුන්, ආචාර්යවරුන්, නිලධරයන් සහ සේවා
නියුක්තයන් පත් කිරීම, ඔවුන්ගේ සේවය අත් හිටුවීම
සහ ඔවුන් නෙරපීම;

(ඇ) බැංකු ගිණුම් විවෘත කිරීම සහ ඒ ගිණුම් ක්‍රියාතමක කිරීම;
(ඈ) සංස්ථාවේ දේපල පරිපාලනය කිරීම සහ කළමනාකරණය
කිරීම, සංස්ථාවේ මුදල්වල භාරකාරත’වය සහ එකී ගිණුම්
පවත්වාගෙන යාම සහ විගණනය කිරීම;

(ඉ) සංස්ථාවේ රැස් වීම්වල දී අනුගමනය කරනු ලැබිය යුතු කාර්ය කිරීම
පරිපාටිය; සහ

(ඊ) සාමාන්‍යයෙන් සංස්ථාවේ කටයුතු කළමනාකරණය
සහ එහි පරමාර්ථ සාක්ෂාත් කර ගැනීම.

(2) ඉහත (4) වන උපවගන්තිය යටතේ සාදන ලද කවර වුවද
රීතියක් එවැනිම රැස්වීමක දී එවැනිම ආකාරයෙන් සංශෝධනය
කිරීම හෝ ප්‍රත්‍යාදිෂ්ට කිරීම කරනු ලැබිය හැකි ය.

12. මේ පනතේ සඳහන් තැනැත්තන්ගේ හා ඔවුන් මගින්,
ඔවුන්ගෙන් හෝ ඔවුන් යටතේ හිමිකම් පාන්න වුන්ගේ අයිතිවාසි
කම්වලට හැර, ජනරජයේ හෝ යම් රාජ්‍ය මණ්ඩලයක හෝ සංස්ථා
වක හෝ වෙනත් යම් තැනැතතකුගේ අයිතිවාසිකම් වලට මේ
පනතේ ඇතුළත් කිසිවකින් හානියක් හෝ බල පෑමක් නොවන්නේ

13.මේ පනතේ සිංහල හා දෙමළ භාෂා පාඨ අතර යම් අනනු
කූලතාවක් ඇති වුව හොත්, එවිට සිංහල භාෂා පාඨය බලපැවැත්විය
යුතුය.

උපලේඛනය
(7 (2) වන වගන්තිය)
1. ඒ. එස්. එම්. හනීපා
2. එම්. එච්. හිලාලි මජීඩ්
3. එස්. එම්. ඒ. හසන්